**BOSNA I HERCEGOVINA**

**FEDERACIJA BOSNE I HERCEGOVINE**

**TUZLANSKI KANTON**

#  Ministarstvo finansija

**Broj: 07/1-14-18658-4/16**

**Tuzla, 16.08.2016. godine**

**TENDERSKA DOKUMENTACIJA**

**ZA NABAVKU ROBA-POLICE/STALAŽE ZA ARHIVU**

**ZA POTREBE MINISTARSTVA FINANSIJA**

**KONKURENTSKI ZAHTJEV ZA DOSTAVU PONUDA**

**I OPŠTI PODACI**

1. Podaci o ugovornom organu

Ugovorni organ: Ministarstvo finansija

Adresa: Ulica Turalibegova 40, 75000 Tuzla

IDB/JIB: 4209142890004

Telefon: 035 / 369 - 369

Web adresa: <http://www.vladatk.kim.ba/>

1. Podaci o osobi zaduženoj za kontakt

Kontakt osoba: Mešić Edisa, dipl.prav.

Telefon: 035/369 – 369,local 135

e-mail: medisa@tk.kim.ba

 mesic.edisa.tz@gmail.com

1. Popis privrednih subjekata sa kojim je ugovorni organ u sukobu interesa

Na osnovu člana 52. stav (4) Zakona o javnim nabavkama, ugovorni organ ne može zaključivati ugovore sa slijedećim privrednim subjektom/subjektima:

Privredni subjekat (puni naziv i mjesto) \_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_

1. Redni broj nabavke

Broj nabavke: 10

Plan javnih nabavki Ministarstva finansija TK za 2016. godinu broj: 07/1-05-2922-1/16 od 22.02.2016. godine.

1. Podaci o postupku javne nabavke

5.1. Vrsta postupka javne nabavke: konkurentski zahtjev za dostavljanje ponuda

5.2. Procijenjena vrijednost javne nabavke (bez uključenog PDV): 11.000,00 KM

5.3. Vrsta ugovora o javnoj nabavci (robe/usluge/radovi): roba

5.4. Okvirni sporazum: ne

5.5. Period na koji se zaključuje ugovor: Ugovor se zaključuje na određeni period do okončanja realizacije javne nabavke.

**II PODACI O PREDMETU NABAVKE**

1. Opis predmeta nabavke

 Predmet javne nabavke je nabavka roba-police/stalaže za arhivu za potrebe Min.finansija.

1. Količina predmeta nabavke

Količina roba navedena je u obrascu za cijenu ponude.

1. Mjesto dostavljanja opreme

 Fco Kupac

1. Rok isporuke i montaža roba-polica/stalaža

Roba-Police/Stalaže se isporučuju i montiraju u roku od 45 dana od dana potpisivanja ugovora.

U slučaju kašnjenja u dostavljanju roba, do kojeg je došlo krivicom odabranog ponuđača, isti će platiti ugovornu kaznu u skladu sa Zakonom o obligacionim odnosima u iznosu od 1% naručene opreme, za svaki dan kašnjenja do urednog ispunjenja, s tim da ukupan iznos ugovorene kazne ne može prijeći 10% od ukupno ugovorene vrijednosti opreme koja je predmet ugovora. Odabrani ponuđač je dužan platiti ugovornu kaznu u roku od sedam (7) dana od dana prijema zahtjeva za plaćanje dostavljenog od ugovornog organa.

Ugovorni organ neće naplatiti ugovornu kaznu ukoliko je do kašnjenja došlo usljed više sile. Pod višom silom se podrazumijeva slučaj kada ispunjenje obaveze postane nemoguće zbog vanrednih vanjskih događaja na koje izabrani ponuđač nije mogao uticati niti ih predvidjeti.

**III ALTERNATIVNE PONUDE**

1. Ugovorni organ isključuje mogućnost podnošenja alternativnih ponuda.

**IV USLOVI ZA KVALIFIKACIJU**

1. Uslovi za kvalifikaciju

Ponuđač je dužan u svrhu dokazivanja lične sposobnosti dokazati da :

a) u krivičnom postupku nije osuđen pravosnažnom presudom za krivična djela organizovanog kriminala, korupciju, prevaru ili pranje novca, u skladu sa važećim propisima u Bosni i Hercegovini ili zemlji u kojoj je registrovan;

b) nije pod stečajem ili nije predmet stečajnog postupka, osim u slučaju postojanja važeće odluke o potvrdi stečajnog plana ili je predmet postupka likvidacije, odnosno u postupku jeobustavljanja poslovne djelatnosti, u skladu sa važećim propisima u Bosni i Hercegovini ili zemlji u kojoj je registrovan;

c) je ispunio obaveze u vezi sa plaćanjem penzijskog i invalidskog osiguranja i zdravstvenog osiguranja, u skladu sa važećim propisima u Bosni i Hercegovini ili propisima zemlje u kojoj je registrovan;

d) je ispunio obaveze u vezi sa plaćanjem direktnih i indirektnih poreza, u skladu sa važećim propisima u Bosni i Hercegovini ili zemlji u kojoj je registrovan.

U svrhu dokazivanja uslova iz tački a) do d) ponuđač je dužan dostaviti izjavu, popunjenu i ovjerenu kod nadležnog organa, koja je sastavni dio tenderske dokumentacije. Izjava ne smije biti starija od 15 dana od dana objavljivanja obavještenja o nabavci.

Ponuđač koji bude odabran kao najbolji u ovom postupku javne nabavke je dužan dostaviti slijedeće dokaze u svrhu dokazivanja činjenica navedenih u izjavi i to:

a) izvod iz kaznene evidencije nadležnog suda da u krivičnom postupku nije osuđen pravosnažnom presudom za krivična djela organizovanog kriminala, korupciju, prevaru ili pranje novca, u skladu sa važećim propisima u Bosni i Hercegovini ili zemlji u kojoj je registrovan;

b) izvod ili potvrda iz evidencije u kojim se vode činjenice da nije pod stečajem ili nije predmet stečajnog postupka, osim u slučaju postojanja važeće odluke o potvrdi stečajnog plana ili je predmet postupka likvidacije, odnosno u postupku jeobustavljanja poslovne djelatnosti, u skladu sa važećim propisima u Bosni i Hercegovini ili zemlji u kojoj je registrovan;

c) potvrda nadležne poreske uprave ili ukoliko se radi o ponuđaču koji nije registrovan u Bosni i Hercegovini, potvrda ili izvod iz evidencije na osnovu koje se može utvrditi da uredno izmiruje obaveze za penzijsko i invalidsko osiguranje i zdravstveno osiguranje.

d) potvrda nadležne/ih institucija o uredno izmirenim obavezama po osnovu direktnih i indirektnih poreza.

U slučaju da ponuđači imaju zaključen sporazum o reprogramu obaveza, odnosno odgođenom plaćanju, po osnovu doprinosa za penzijsko-invalidsko osiguranje, zdravstveno osiguranje, direktne i indirektne poreze, dužni su dostaviti potvrdu nadležne institucije/a da ponuđač u predviđenoj dinamici izmiruje svoj reprogramirane obaveze. Ukoliko je ponuđač zaključio sporazum o reprogramu obaveza ili odgođenom plaćanju obaveza i izvršio samo jednu uplatu obaveza, neposredno prije dostave ponude, ne smatra se da u predviđenoj dinamici izvršavaju svoje obaveze i taj ponuđač neće biti kvalifikovan u ovom postupku javne nabavke.

Dokazi koje je dužan dostaviti izabrani ponuđač moraju sadržavati potvrdu da ispunjava uslove koji se traže tenderskom dokumentacijom. U protivnom će se smatrati da je dao lažnu izjavu. Dokaze o ispunjavanju uslova je dužan dostaviti u roku od 5 dana, od dana zaprimanja obavještenja o rezultatima postupka javne nabavke. Dokazi koje dostavlja izabrani ponuđač ne mogu biti stariji od tri mjeseca, računajući od momenta predaje ponude. Naime, izabrani ponuđač mora ispunjavati sve uslove iz člana 45. ZJN u protivnom će se smatrati da je dao lažnu izjavu iz člana 45. ZJN.

Ugovorni organ može diskvalifikovati ponuđača iz postupka javne nabavke ukoliko dokaze da je ponuđač bio kriv za ozbiljan profesionalni prekršaj u posljednje tri godine, ali samo ukoliko može dokazati na bilo koji način, posebno značajni i/ili nedostaci koji se ponavljaju u izvršavanju bitnih zahtjeva ugovora koji su doveli do njegovog prijevremenog raskida (npr. dokaz o prijevremenom raskidu ranijeg ugovora zbog neispunjavanja obaveze u skladu sa Zakonom o obligacionim odnosima), nastanka štete (pravosnažna presuda nadležnog suda za štetu koju je pretrpio ugovorni organ), ili drugih sličnih posljedica koje su rezultat namjere ili nemara tog privrednog subjekta (dokazi u skladu sa postojećim propisima u Bosni i Hercegovini).

1. Ostali uslovi za kvalifikaciju

Ponuđač mora biti registrovan za predmetnu djelatnost u vrijeme predaje ponude. Dokaz oregistraciji je Aktuelni izvod iz sudskog registra ili drugi dokument kao dokaz o registraciji osnovne djelatnosti.

**V PODACI O PONUDI**

1. Sadržaj ponude i način pripreme ponude

Ponuda se, zajedno sa pripadajućom dokumentacijom, priprema na jednom od službenih jezika u Bosni i Hercegovini. Pri pripremi ponude ponuđač se mora pridržavati zahtjeva i uslova iz tenderske dokumentacije. Ponuđač ne smije mijenjati ili nadopunjavati tekst tenderske dokumentacije.

Ponuda mora sadržavati :

* Obrazac za ponudu – Prilog II;
* Obrazac za cijenu ponude - Prilog III;
* Izjava o ispunjenosti uslova iz člana 45. stav (1) tačke a) do d) Zakona o javnim nabavkama - Prilog IV;
* Pismena izjava ponuđača iz člana 52. Zakona o javnim nabavkama - Prilog V;
* Nacrt Ugovora – Prilog VI.
1. Način dostavljanja ponuda

Ponuda, bez obzira na način dostavljanja, mora biti zaprimljena u ugovornom organu, na adresi navedenoj u tenderskoj dokumentaciji, do datuma i vremena navedenog u obavještenju o nabavci i tenderskoj dokumentaciji. Sve ponude zaprimljene nakon tog vremena su neblagovremene i kao takve, neotvorene će biti vraćene ponuđaču.

Ponude se predaju na protokol Ureda za zajedničke poslove Vlade TK, ili putem pošte, na adresu ugovornog organa, u zatvorenoj koverti na kojoj, na prednjoj strani koverte, mora biti navedeno:

NAZIV UGOVORNOG ORGANA: Ministarstvo finansija Tuzlanskog kantona

ADRESA UGOVORNOG ORGANA : Ul. Rudarska broj 57, 75 000 Tuzla

Protokol Ureda za zajedničke poslove kantonalnih organa

SA NAPOMENOM ‘’PONUDA ZA NABAVKU ROBA-POLICE/STALAŽE ZA ARHIVU ZA POTREBE MIN.FINANSIJA’’

„NE OTVARAJ“

Na zadnjoj strani koverte ponuđač je dužan da navede slijedeće:

Naziv i adresa ponuđača.

Ponuda se čvrsto uvezuje u formi jemstvene ili ukoričene knjige na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice. Ako sadrži štampanu literaturu, brošure, kataloge koji imaju originalno numerisane brojeve, onda se ti dijelovi ponude ne numerišu dodatno.

Ponuda neće biti odbačena ukoliko su listovi ponude numerisani na način da je obezbjeđen kontinuitet numerisanja, te će se smatrati manjim odstupanjem koje ne mijenja, niti se bitno udaljava od karakteristika, uslova i drugih zahtjeva utvrđenih u obavještenju o nabavci i tenderskoj dokumentaciji.

1. Obrazac za cijenu ponude

Obrazac za cijenu ponude čini sastavni dio tenderske dokumentacije.

Ponuđači su dužni dostaviti popunjen obrazac za cijenu ponude u skladu sa svim zahtjevima koji su definisani, za sve stavke koje su sadržane u obrascu. U slučaju da ponuđač propusti popuniti obrazac u skladu sa postavljenim zahtjevima, za sve stavke koje su navedene, njegova ponuda će biti odbačena.

Ponuđač je dužan dati ponudu za sve stavke, vodeći pri tome računa da ukupan zbir cijena svih stavki u obascu ne može biti nula (0).

1. Način određivanja cijene ponude

Cijena ponude obuhvata sve stavke iz obrasca za cijenu ponude.

Cijena ponude se piše brojevima i slovima. Cijena ponude je nepromjenjiva.

U cijeni ponude se obavezno navodi cijena ponude (bez PDV-a), ponuđeni popust i na kraju cijena ponude sa uključenim popustom (bez PDV-a).

Ukoliko ponuđač nije PDV obveznik, ne prikazuje PDV i u obrascu za cijenu ponude, na mjestu gdje se upisuje pripadajući iznos PDV-a, upisuje 0,00.

Posebno se prikazuje PDV na cijenu ponude sa uračunatim popustom. Na kraju se daje vrijednost ugovora (cijena ponude sa uključenim popustom) + PDV.

1. Valuta ponude

Cijena ponude se izražava u konvertibilnim markama (BAM).

1. Kriterij za dodjelu ugovora

Kriterij za dodjelu ugovora je:

* Najniža cijena (cijena uključuje sve zavisne troškove, troškove transporta i sl)

Ugovor se dodjeljuje dobavljaču na osnovu kriterija **“najniža ponuđena cijena”**

Dobavljači mogu ponuditi samo jednu cijenu za predmet iz nabavke i ne mogu je mijenjati.

U postupku konkurentskog zahtjeva za dostavu ponuda, ugovorni organ će primjeniti preferencijalni tretman domaćeg, u skladu sa Odlukom Vijeća ministara Bosne i Hercegovine (''Službeni glasnik Bosne i Hercegovine) o obaveznom korištenju preferencijalnog tretmana domaćeg u postupcima javne nabavke.

1. Jezik i pismo ponude

Ponuda se dostavlja na jednom od službenih jezika Bosne i Hercegovine na latiničnom ili ćiriličnom pismu. Sva ostala dokumentacija uz ponudu mora biti takođe na jednom od službenih jezika u Bosni i Hercegovini.

1. Rok važenja ponude

Važenje ponude: 60 (šezdeset) dana računajući od isteka roka za podnošenje ponuda.

Ukoliko ponuđač u ponudi ne navede rok važenja ponude, smatra se da je rok važenja ponude onaj koji je naveden u tenderskoj dokumentaciji.

U slučaju da je period važenja ponude kraći od roka navedenog u tenderskoj dokumentaciji, ugovorni organ će odbiti takvu ponudu u skladu sa članom 60. stav (1) Zakona o javnim nabavkama.

Ugovorni organ zadržava pravo da pismenim putem traži saglasnost za produženje roka važenja ponude. Ukoliko ponuđač ne dostavi pismenu saglasnost, smatra se da je odbio zahtjev ugovornog organa, te se njegova ponuda ne razmatra u daljem toku postupka javne nabavke.

**VI OSTALE INFORMACIJE**

1. Mjesto, datum i vrijeme za prijem ponuda

Ponude se dostavljaju na način definisan u poglavlju V tačka 2 tenderske dokumentacije i to:

**Ugovorni organ: Ministarstvo finansija TK**

**Ulica i broj: Ul. Rudarska broj 57, 75 000 Tuzla**

**Protokol Ureda za zajedničke poslove kantonalnih organa**

Datum: 01.09.2016. godine

Vrijeme do kada se primaju ponude: 10.00 h.

Ponude zaprimljene nakon isteka roka za prijem ponuda se vraćaju neotvorene ponuđačima. Ponuđači koji ponude dostavljaju poštom preuzimaju rizik ukoliko ponude ne stignu do krajnjeg roka utvrđenog tenderskom dokumentacijom.

1. Mjesto, datum i vrijeme otvaranja ponuda

Ugovorni organ: Ministarstvo finansija TK

Ulica i broj: Ul. Turalibegova broj 40, 75 000 Tuzla

Datum: 01.09.2016. godine

Vrijeme otvaranja pristiglih ponuda je 12.00 h.

1. Nacrt ugovora ili osnovni elementi ugovora.

Sastavni dio ove tenderske dokumentacije je Nacrt ugovora, u koji su uneseni svi elementi iz tenderske dokumentacije. Ponuđači su dužni uz ponudu dostaviti Nacrt ugovora u koji su unijeli podatke iz svoje ponude, te parafirati sve listove Nacrta ugovora.

**VII OSTALI PODACI**

1. Uslovi i dokazi u slučaju da ponudu dostavlja fizičko lice

U slučaju da ponudu dostavlja fizičko lice u smislu odredbe člana 2. stav (1) tačka c) ZJN, u svrhu dokaza u smislu ispunjavanja uslova lične sposobnosti dužan je dostaviti slijedeće dokaze:

* potvrda nadležnog opštinskog organa da je registrovan i da obavlja djelatnost za koju je registrovan,
* potvrda nadležne poreske uprave da izmiruje doprinose za penziono-invalidsko osiguranje i zdravstveno osiguranje za sebe i zaposlene,
* potvrda nadležne poreske uprave da izmiruje sve poreske obaveze kao fizičko lice registrovano za samostalnu djelatnost.
1. Rok za donošenje odluke o izboru

Ugovorni organ je dužan donijeti odluku o izboru najpovoljnijeg ponuđača ili o poništenju u postupku javne nabavke u roku važenja ponude, a najkasnije u roku od sedam (7) dana od dana isteka važenja ponude.

Ugovorni organ je dužan da odluku o izboru najpovoljnijeg ponuđača dostavi svim ponuđačima u postupku nabavke najkasnije u roku od sedam (7) dana od dana donošenja odluke o izboru ili poništenju postupka nabavke elektronskim putem, putem pošte ili neposredno.

1. Rok, način i uslovi plaćanja izabranom ponuđaču

Plaćanje izabranom ponuđaču će se vršiti u roku od 60 dana od dana prijema fakture za realizovani ugovor, na žiro račun ponuđača, koji je dostavljen u ponudi.

Nema avansnog plaćanja tokom trajanja ugovora.

**VIII DODATNE INFORMACIJE**

1. Trošak pripreme ponude i preuzimanje tenderske dokumentacije

Trošak pripreme ponude i podnošenja ponude u cjelini snosi ponuđač.

Tenderska dokumentacija se može preuzeti na adresi Ministarstvo finansija Tuzlanskog kantona Ul. Turalibegova broj 40, 75 000 Tuzla ili sa web stranice Ugovornog organa, <http://vladatk.kim.ba/dokumenti-mpvs>.

Svi koji preuzmu tendersku dokumentaciju preko web stranice, a odluče se učestvovati u postupku predmetne nabavke, dužni su dostaviti pismeno obavještenje ugovornom organu da je preuzeta tenderska dokumentacija kao i datum i vrijeme preuzimanja tenderske dokumentacije i to na mail: mesic.edisa.tz@gmail.com, lično u zgradi Ugovornog organa ili dostaviti poštom.

Ukoliko datum o preuzimanju tenderske dokumentacije iz obavještenja bude u roku za preuzimanje ponude, a datum predaje obavještenja pošti nakon isteka roka ugovorni organ će smatrati da ponuđač nije na vrijeme preuzeo tendersku dokumentaciju i takva ponuda će se odbaciti kao nedopuštena. Ako se pismeno obavještenje ne dostavi, gubi se pravo učešća u javnom nadmetanju. Za tendersku dokumentaciju se ne naplaćuje novčana naknada.

1. Ispravka i/ili izmjena tenderske dokumentacije, odnosno traženje pojašnjenja

Informacije u vezi sa postupkom javne nabavke, kao što su informacije vezane za uvid i preuzimanje tenderske dokumentacije, zahtjev za pojašnjenje i druge informacije, mogu da se dobiju isključivo od nadležne/ih kontakt osobe/a u ugovornom organu zaduženih za kontakt iz ove tačke. U suprotnom razmjena informacija nije valjana.

1. Povjerljivost dokumentacije privrednih subjekata

Ponuđači koji dostavljaju ponude koje sadrže određene podatke koji su povjerljivi, dužni su uz navođenje povjerljivih podataka navesti i pravni osnov po kojem se ti podaci smatraju povjerljivim.

Podaci koji se ni u kojem slučaju ne mogu smatrati povjerljivim su:

* ukupne i pojedinačne cijene iskazane u ponudi;
* predmet nabavke, odnosno ponuđena roba, usluga ili rad od koje zavisi poređenje sa tehničkom specifikacijom i ocjena da je ponuda u skladu sa zahtjevima iz tehničke specifikacije;
* dokazi o ličnoj situaciji ponuđača (u smislu odredbi čl. 45.-51. ZJN).
1. Izmjena, dopuna i povlačenje ponuda

Do isteka roka za prijem ponuda, ponuđač može svoju ponudu izmjeniti ili dopuniti i to da u posebnoj koverti, na isti način navede sve podatke sadržane u poglavlju V tačka 2 tenderske dokumentacije, i to:

NAZIV UGOVORNOG ORGANA: Ministarstvo finansija TK

ADRESA UGOVORNOG ORGANA : Ul. Rudarska broj 57, 75 000 Tuzla

Protokol Ureda za zajedničke poslove kantonalnih organa

PONUDA ZA NABAVKU ROBA-POLICE/STALAŽE ZA ARHIVU ZA POTREBE MINISTARSTVA FINANSIJA

IZMJENA/DOPUNA PONUDE

„NE OTVARAJ“

Na zadnjoj strani omotnice ponuđač je dužan da navede slijedeće:

Naziv i adresa ponuđača /grupe ponuđača

Ponuđač može do isteka roka za prijem ponuda odustati od svoje ponude, na način da dostavi pisanu izjavu da odustaje od ponude, uz obavezno navođenje predmeta nabavke i broja nabavke, i to najkasnije do roka za prijem ponuda.

Ponuda se ne može mijenjati, dopunjavati, niti povući nakon isteka roka za prijem ponuda.

1. Neprirodno niska ponuđena cijena

U slučaju da ugovorni organ ima sumnju da se radi o neprirodno niskoj cijeni ponude, ima mogućnost da provjeri cijene, u skladu sa odredbama Uputstva o načinu pripreme modela tenderske dokumentacije i ponuda („Službeni glasnik BiH“, broj 90/14), te zatraži pismeno pojašnjenje ponuđača u pogledu neprirodno niske cijene ponude.

Po prijemu obrazloženja neprirodno niske cijene ponude, odluku će donijeti ugovorni organ i o tome obavijestiti ponuđača u pismenoj formi.

U slučaju da ponuđač odbije dati pismeno obrazloženje ili dostavi obrazloženje iz kojeg se ne može utvrditi da će ponuđač biti u mogućnosti isporučiti robu po cijeni iz ponude, ugovorni organ takvu ponudu može odbiti.

1. Pouka o pravnom lijeku

Žalba se izjavljuje Uredu za razmatranje žalbi, putem ugovornog organa, u roku od 10 dana od dana preuzimanja tenderske dokumentacije.

PRILOZI:

I Obavještenje o nabavci

II Obrazac za dostavljanje ponude

III Obrazac za cijenu ponude

IV Izjave iz člana 45,

V Obrazac izjave iz člana 52. Zakona

VI Nacrt ugovora/okvirnog sporazuma

 **M I N I S T A R**

 **Jakub Suljkanović, dipl.ecc.**